筆管榕

筆管榕係桑科榕屬嘅常綠大喬木，而家喺中國海南、廣東、廣西、福建、雲南、浙江、香港、臺灣，同埋日本琉球群島、越南、老撾、緬甸、泰國、馬來西亞、印度都搵到。

名
呢種植物喺臺灣又嗌雀榕，喺香港又嗌黃葛樹。

呢種樹過去被認為係華麗榕嘅變種，所以曾經用過學名「Ficus superba var. japonica」。

形態
樹皮係暗啡，表面平滑，樹枝有乳汁；葉互生或簇生，薄革質，長橢圓形兼全緣，有些少波形，基生3出脈。花係隱頭花序，好似個波噉，每年5～8月開花；果扁波形，熟時變紫紅。

用途
筆管榕可以用嚟做行道樹之外，佢嘅根同葉可以做藥，有清熱解毒嘅功效。

相

有關嘅書
 海南植物名录 第227页　ISBN 978-7-03-036919-2
 广东森林植物 第250页　ISBN 978-7-5609-9554-0

筆管榕/雀榕 樹木谷
 Ficus subpisocarpa 中国植物主题数据库
 雀榕 基隆市野鳥學會

類:榕屬
類:四季常綠植物
類:喬木
類:藥用植物
類:行道樹